JY LEES NOU Vrouemaand-inspirasie: Anita Labuschagne
Hierdie maand vier ons inspirerende vroue Anita Labuschagne, stigter-eienaar van sweet Temptations, het binne 'n jaar 11 pryse gewen met haar smullekker karameltoffies wat nou landwyd te koop is
Die kinders (Rosie, Suzie en my peetkind Mari) wou lekkergoed hê. Ek het outydse tameletjie gemaak en opgekikker met ander bestanddele. Die oorskiet is saam werk toe en kort voor lank het mense by my bestel. Ek het begin navorsing doen en gesien daar is 'n leemte in die mark?vir tuisgemaakte gourmet-karameltoffies. Ek was nie tevrede met die resep nie en het tonne suiker en flops weggegooi, 'n paar stopsels verloor en ekstra rolletjies om die heupe gekry. Totdat ek 'n resep gehad het wat ek as basis?kon gebruik. Ek het dit by die Lourensford- wynplaas op Somerset-Wes bekend gestel.?Dit was 'n treffer en alles het uitverkoop. Elke sent is teruggeploeg in die volgende mark en bestellings het ingestroom. Dit was in Augustus 2010 en die begin van groter dinge.
Geld "ek hou baie van eet" as agtergrond? Ek het 'n suikertand en het nog altyd lekker gekook. Die toffies was egter glad nie 'n langtermyndroom of -plan nie.?Ek het koste- en finansiële rekeningkunde
Dis 'n tikkie bekostigbare luuksheid wat?jou toelaat om jouself te bederf, al gaan dit broekskeur. Elke bestelling is ewe belangrik. Ons het baie tyd en geld ingeploeg om by elke geleentheid pragtig en professioneel te lyk. As mense dan naderkom en proe, is hulle verslaaf.
Begin klein en groei geleidelik. Vergeet van fênsie kantore, duur rekenaarstelsels ... ek het die hele onderneming aanvanklik van ons huis bedryf. Ek kon baie lang ure werk met my mense rondom my.